CELEX: 62009TA0216
Language: el
Date: 2012-10-25 00:00:00
Title: Υπόθεση T-216/09: Απόφαση του Γενικού Δικαστηρίου της 25ης Οκτωβρίου 2012 — Astrim και Elyo Italia κατά Επιτροπής (Δημόσιες συμβάσεις υπηρεσιών — Διαδικασία προσκλήσεως για την υποβολή προσφορών — Υπηρεσίες συντηρήσεως των εγκαταστάσεων κλιματισμού, θερμάνσεως και εξαερισμού του Κοινού Κέντρου Ερευνών της Ispra — Απόρριψη της προσφοράς διαγωνιζομένου — Ερμηνεία όρου προβλεπομένου στη συγγραφή υποχρεώσεων — Υποχρέωση αιτιολογήσεως)

8.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 379/21
            
         Απόφαση του Γενικού Δικαστηρίου της 25ης Οκτωβρίου 2012 — Astrim και Elyo Italia κατά Επιτροπής
   (Υπόθεση T-216/09) (1)
   
   (Δημόσιες συμβάσεις υπηρεσιών - Διαδικασία προσκλήσεως για την υποβολή προσφορών - Υπηρεσίες συντηρήσεως των εγκαταστάσεων κλιματισμού, θερμάνσεως και εξαερισμού του Κοινού Κέντρου Ερευνών της Ispra - Απόρριψη της προσφοράς διαγωνιζομένου - Ερμηνεία όρου προβλεπομένου στη συγγραφή υποχρεώσεων - Υποχρέωση αιτιολογήσεως)
   2012/C 379/36
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Astrim SpA (Ρώμη, Ιταλία) και Elyo Italia Srl (Sesto San Giovanni, Ιταλία) (εκπρόσωποι: M. Brugnoletti και M. Civello δικηγόροι)
   
      Καθής: Ευρωπαϊκή Επιτροπή (εκπρόσωποι: αρχικώς N. Bambara και E. Manhaeve, στη συνέχεια E. Manhaeve και F. Moro, επικουρούμενοι από τον D. Gullo, δικηγόρο)
   
      Αντικείμενο
   
   Αίτημα ακυρώσεως της αποφάσεως της Επιτροπής της 27ης Μαρτίου 2009, περί απορρίψεως της προσφοράς των προσφευγουσών στο πλαίσιο διαγωνισμού, του οποίου η προκήρυξη δημοσιεύθηκε από την Επιτροπή στις 25 Οκτωβρίου 2008, για την ανάθεση των υπηρεσιών συντηρήσεως των εγκαταστάσεων κλιματισμού, θερμάνσεως και εξαερισμού του Κοινού Κέντρου Ερευνών της Ispra (ΕΕ 2008/S 208-274999), καθώς και, επικουρικώς, αίτημα μερικής ακυρώσεως του σημείου 17 της προσκλήσεως για την υποβολή προσφορών.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει τις Astrim SpA και Elyo Italia Srl στα δικαστικά έξοδα.
            
         
      (1)  EE C 167 της 18.7.2009.